CELEX: C2006/048/69
Language: hu
Date: 2006-02-25 00:00:00
Title: T-412/05. sz. ügy:  2005. november 18-án  benyújtott kereset –  M  kontra ombudsman

25.2.2006   
            
            
               HU
            
            
               Az Európai Unió Hivatalos Lapja
            
            
               C 48/35
            
         2005. november 18-án benyújtott kereset – „M” kontra ombudsman
   (T-412/05. sz. ügy)
   (2006/C 48/69)
   Az eljárás nyelve: francia
   Felek
   
      Felperes:„M” (Brüsszel, Belgium) (képviselő: G. Vandersanden ügyvéd)
   
      Alperes: az európai ombudsman
   Kereseti kérelmek
   
               —
            
            
               Az Elsőfokú Bíróság állapítsa meg az Európai Közösség EK 288. cikk második bekezdése szerinti szerződésen kívüli felelősségét az európai ombudsman által feladata gyakorlása körében elkövetett hibák, különösen az 1288/99/OV jelentésének közzététele alapján, amelyben jogellenesen nevezte meg a felperest, valamint annak okán, hogy az európai ombudsman gondatlanul járt el az iratok megvizsgálása során, valamint téves következtetései miatt;
            
         
               —
            
            
               következésképpen kötelezze az európai ombudsman által képviselt Európai Közösséget a felperesnek okozott szakmai és erkölcsi kár, valamint az egészségét ért károsodás okán 150 000 euró kártérítés fizetésére, amely összeg ideiglenes jelleggel került megállapítása, és az ügy folyamán módosulhat
            
         
               —
            
            
               az Elsőfokú Bíróság kötelezze az európai ombudsman által képviselt Európai Közösséget a költségek viselésére.
            
         Jogalapok és fontosabb érvek
   Az európai ombudsmanhoz benyújtott panaszában állampolgárok egy csoportja, annak megállapítását kérte, hogy egy általuk, a nemzeti hatóságok ellen benyújtott panasz vizsgálata során a Bizottság gondatlan ügyintézést követett el. 2002. július 18-i határozatában az ombudsman úgy ítélte meg, hogy a panasz elintézése során a Bizottság részéről gondatlan és részrehajló ügyintézés merült fel.
   A Bizottság egyik egységének a kérdéses panasz kivizsgálásáért felelős tisztviselője által benyújtott jelen kereset tárgya a felperes által vélelmezetten annak okán elszenvedett kár megtérítése, hogy az ombudsman az 1288/99/OV határozatában megnevezte a felperest, és vélelmezhetően gondatlanul járt el az iratok megvizsgálása során, valamint a fent hivatkozott határozatban szereplő téves következtetései miatt. A felperes arra hivatkozik, hogy a határozat közzététele után neve említésre került az európai ombudsman által közzétett sajtóközleményben, valamint több újságban és internetes oldalon is, ami kárt okozott neki. A felperes véleménye szerint a vélelmezetten elszenvedett kárt súlyosbítja, hogy fontos munkakörrel rendelkezik, és az európai ombudsman által elfogadott határozat közzététele súlyosan sérti szakmai megítélését.
   A felperes keresetét az EK 288. cikk második bekezdése alapján nyújtotta be, amely előírja az Európai Közösség szerződésen kívüli felelősségét, amely véleménye szerint a jelen tényállásban fennáll az ombudsman vélelmezetten jogellenes magatartása okán.
   Keresetének alátámasztására a felperes elsősorban arra hivatkozik, hogy a jelen ügyben az ombudsman súlyos hibát követett el, amikor közzétette e személyek – köztük a felperes – nevét jelentésében, megsértve ezzel a bizalom és az arányosság elvét, mivel a felperes nevének említése – véleménye szerint – nem volt elkerülhetetlen, és nem indokolható, mint a bizalom általános szabálya alóli kivétel (1).
   A felperes tovább azt állítja, hogy az ombudsman és szolgálatainak magatartása a kontradiktórius eljárás elvének megsértését jelenti, amely a védelemhez való jogok egyik alapelve. Arra is hivatkozik, hogy tilos természetes vagy jogi személlyel kapcsolatban kedvezőtlen véleményt adni egy olyan jelentésben, amelyet később közzé kell tenni, és széles körben ismertté kell tenni.
   Végül a felperes azt állítja, hogy a szóban forgó határozat elfogadásával az ombudsman tévesen értékelte a tényeket, és véleményét elégtelen elemekre alapozta.
   
      (1)  A felperes kérelmeinek alátámasztására többek között a Bíróságnak a C-315/99. P. sz., ISMERI-EUROPA kontra Számvevőszék ügyben 2001. július 10-én hozott ítéletére (EBHT 2001., I-5281. o.) hivatkozik.